12/06/2015 | Administración LocalMunicipal
Mugardos
Bases para a convocatoria de axudas para o ensino e o tranpsorte do Concello de Mugardos 2015-2016

A Xunta de Goberno Local do Concello de Mugardos, na sesión ordinaria realizada o 04/06/2015, aprobou as seguintes bases que literalmente dispoñen: É obxecto da presente convocatoria de axudas favorecer a escolarización pública e formación universitaria en familias con menos recursos económicos do Concello de Mugardos. Os conceptos que xustificarán a axuda son os contemplados na base undécima: “adquisición dos libros e demais materiais curriculares, didáctico e complementario, propios do curso académico para o que se solicitou a axuda, segundo as recomendacións do centro educativo onde estea matriculado o alumnado”. O Concello poderá poñerse en contacto co centro educativo para comprobar que o dito material é requirido ou necesario para a escolarización. Para ser beneficiario/a destas axudas é preciso cumprir os seguintes requisitos: a) Cursar estudos nalgún dos centros públicos de 2º ciclo de Educación Infantil, Primaria, ESO, ESA, PCPI e Bacharelato do concello de Mugardos e/ou en calquera centro público de estudos de: Formación profesional, educación de adultos/as, Universidade, ensinanzas superiores de música e artes escénicas e artes plásticas e deseño. O alumnado cuxas necesidades educativas especiais impidan a súa escolarización nun centro ordinario do municipio, poderá solicitar a axuda para asistencia a un Centro de educación Especial, aínda que non estea localizado no Concello. Poderá acceder alumnado empadroado en Mugardos que cursen estudos en centros públicos de concellos limítrofes xustificando as razóns que motivan tal circunstancia (xeográficas, laboráis ou de conciliación). b) Que a renda per cápita familiar non supere os límites establecidos na base quinta da presente convocatoria. c) Estar empadroada/o no Concello de Mugardos. d) Cumprir os requisitos para obter a condición de beneficiario/a, recollidas no artigo 10 da Lei 9/2007, do 13 de xuño, de Subvencións de Galicia. e) Poderán ser beneficiarios da axuda de transporte o alumnado de calquera centro público de estudos de: - Formación profesional, ESA, Universidade, ensinanzas superiores de música e artes escénicas e artes plásticas e deseño. - O alumnado de PCPI, e Bacharelato do IES de Mugardos poderá solicitar a axuda de transporte xustificando a obriga ao pago do mesmo. - Alumnado con necesidades educativas especiais escolarizados en Centros de Educación especial e talleres ocupacionais de fora de Mugardos. a) As solicitudes para a concesión destas axudas formalizaranse no impreso normalizado que se inclúe como Anexo l. Poderán obterse nas oficinas de servizos sociais e presentaranse no Rexistro Municipal do Concello de Mugardos. b) Xunto coa solicitude, no modelo normalizado e debidamente cuberto, presentarase a seguinte documentación: - fotocopia do DNI do solicitante (pai, nai ou titor/a). - Fotocopia do libro de familia no que figuren tódolos membros da unidade familiar. - Informe de convivencia (expedirase de oficio por parte do Concello) - Fotocopia da declaración da renda correspondente ao último exercizo (2014, de tela presentada, senon renda de 2013) dos proxenitores ou titores/as legais. No caso de non estar obrigado/a a presentar a declaración do IRPF, copia da notificación-liquidación ou certificado acreditativo do nivel de rendas emitido pola Axencia de Administración Tributaria que corresponda ou autorizar a o Concello de Mugardos á consulta deses datos segundo modelo autorizado asinado por tódolos integrantes da unidade familiar maiores de 18 anos. Nos casos de separación ou divorcio estarase ao previsto na base 6ª para a determinación dos membros da unidade familiar. - Certificado da matrícula ou informe expedido polo centro educativo que acredite a condición de alumno/a para o curso 2015/2016. - Declaración responsabel de atoparse ao corrente coas obrigas tributarias e da Seguridade Social, de non estar incurso/a en ninguha das prohibicións para obter a condición de beneficiario/a de subvencións públicas e de estar ao corrente no cumprimento de obrigas por reintegro de subvencións, e autorización ao concello de Mugardos para que realice as comprobacións oportunas durante todo o período que dure o proceso, segundo Anexo ll. - O concello poderá requirir das persoas solicitantes, en calquera momento, aclaración da documentación presentada, e calquera outra necesaria para a valoración da solicitude. As unidades familiares que teñan entregado documentación no departamento de servizos sociais para calquera xestión, que conste no seu expediente e que sexa válida, poderán quedar eximidas da presentación desta documentación unha vez sexa revisada polo persoal do departamento. - Para as axudas cuxo aboamento sexa a través de transferencia bancaria, será preciso ter presentado o certificado de conta bancaria (co código IBAN) no que o/a titular da conta sexa o titor/a legal do alumno/a ou o/a mesmo/a alumno/a, no caso de ser maior de idade. a) A solicitude presentarase no rexistro xeral do Concello de Mugardos, de luns a venres en horario de 9:00 a 14:00 horas ou os sábados de 9:00 a 13:00 horas, ou a través das formas establecidas no artigo 38.4 da Lei 30/92, de Réxime xurídico das administracións públicas e do procedemento administrativo común. b) Haberá dous prazos de presentación de solicitudes: 1º: Do 22 de xuño ao 2 de xullo de 2015.2º: Do 18 ao 28 setembro de 2015. (Os/as beneficiarios/as das axudas solicitadas no primeiro prazo non poderán optar a estas no segundo). O Concello de Mugardos aboará as axudas ou concederá os vales ás persoas solicitantes que reúnan os requisitos previstos nestas bases, nos seguintes importes por alumno ou alumna e curso, e no previsto na base 6ª da presente convocatoria: No caso de que nunha mesma unidade familiar existan varios alumnos ou alumnas que reúnan os requisitos para ser causantes destas axudas, percibirase a contía que corresponda por cada un deles, segundo o establecido nesta convocatoria. - Ata 10 kms: 75€ - Máis de 10 e ata 25 kms: 125€ - Máis de 25 kms: 200€ Na valoración das solicitudes teranse en conta a renda per cápita familiar da declaración do IRPF de 2014 de tela presentada, ou 2013. A renda per cápita familiar englobará os ingresos de todos os membros da unidade familiar divididos polo número de membros computables. Para o previsto nestas bases considérase que compoñen a unidade familiar: - Os pais non separados legalmente e, no seu caso, o titor/a ou persoa encargada da garda e protección do/a menor. - Os/as fillos/as menores de idade, con excepción dos emancipados. - Os/as fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. - Os/as fillos/as solteiros/as menores de vintecinco anos e que convivan no domicilio familiar a 31 de decembro do ano inmediato anterior a aquel no que comeza o curso escolar para o que se solicita a bolsa sempre que non tiveran un contrato de traballo ou percibiran recursos (agás bolsas) durante o ano 2014. - Cando non exista vínculo matrimonial a unidade familiar entenderaseconstituída polo pai, a nai e todos os/s fillos/as dos pais que convivan con eles e que reúnan os requisitos do apartado anterior. - No caso de separación ou divorcio, non se considerará membro da unidade familiar aquel que non conviva co solicitante da bolsa de axuda. En cambio, si terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine a mesma, ou convenio regulador onde conste a custodia do menor. - No caso de familias monoparentais, e para os efectos do cálculo da renda per cápita, ao que se refire o parágrafo anterior, incrementaranse nun 0,8 o número real de membros que compoñen a unidade familiar. A base impoñible virá determinada pola renda per cápita mensual, entendendo por tal o resultado de dividir polo número de persoas que compoñen a unidade familiar o cociente resultante de dividir por doce a suma dos ingresos totais da unidade familiar. Para os efectos, teñen a consideración de ingresos a suma da base impoñible xeral coa base impoñible do aforro, do imposto sobre a renda das persoas físicas. Excepcionalmente, se a unidade familiar alega unha diminución dun 20% ou mais dos seus ingresos durante máis de catro meses consecutivos e se mantivesenna data de inicio do prazo de solicitudes fronte aos ingresos declarados na declaración da renda presentada, poderán achegar esta documentación xustificativa da dita circunstancia para que se teña en conta na valoración. Nos casos de separación ou divorcio estarase ao previsto nestas bases para a determinación dos membros da unidade familiar. Para as persoas non obrigadas a declarar, as bases impoñibles a que se fai referencia obteranse como resultado de aplicarlles ós datos existentes na Administración os criterios da lexislación do imposto sobre a renda das persoas físicas. O importe total para axudas de ensino e transporte prevese en 20.000,00 €, que se imputará ao crédito do exercicio 2015, na partida orzamentaria 231.48003 do orzamento vixente do ano 2015. De ser o caso, poderanse ampliar os importes antes citados conforme o previsto no artigo 31 da Lei 9/2007, do 13 de xuño, de subvencións de Galicia. Unha vez rematado o prazo de presentación de solicitudes, estas serán valoradas pola comisión avaliadora conforme aos criterios establecidos na base 6ª. Posteriormente publicarase no taboleiro de edictos do Concello unha lista provisional e abrirase un prazo de 5 días para a presentación de reclamacións. Transcorrido este prazo a Comisión emitirá unha proposta definitiva e de seguido será aprobada pola Xunta de Goberno Local. De non existir reclamacións no prazo estipulado, a lista provisional elevarase a definitiva. Notificaráselle a cada solicitante a concesión ou, se fora o caso, a denegación da súa solicitude e a causa desta. Ademais informaráselle do procedemento a seguir para obter a axuda (vale, listado de establecementos conveniados, etc.) 1. No caso de cursar segundo ciclo de educación infantil, educación primaria, educación secundaria obrigatoria, bacharelato ou PCPI, concederase un vale para canxear no establecemento correspondente, tal e como se indica nos parágrafos seguintes. Unha vez que a persoa solicitante estea en posesión do vale, poderá adquirir os libros e material escolar no correspondente establecemento, á súa libre escolla e polo importe máximo que figura no documento. Se o importe dos libros e material escolar adquirido é inferior ao valor do vale, o persoal do establecemento deberá introducir no recadro establecido para o efecto a contía exacta da venda; se o importe fora superior ao valor do vale, a diferenza será aboada polo/a solicitante. O Concello non asume máis que o importe consignado no vale. O establecemento receptor dos vales non poderá, en ningún caso, requirir á persoa que lle anticipe o importe do vale, nin que lle entregue o vale antes da recepción dos libros. O solicitante nunca deberá asinar e entregar o vale antes da recepción do material. A sinatura do vale e a súa entrega implica a súa conformidade cos libros e material escolar entregados, así como, se fora o caso, co importe indicado polo establecemento no recadro establecido para tal efecto. Unha vez entregados os libros e material escolar, o establecemento quedará en posesión do correspondente vale. Os vales non poderán ser fraccionados, é dicir, o importe total de cada vale só pode ser utilizado nun único establecemento. A persoa beneficiaria do vale poderá canxear os vales no establecemento elixido (dentros dos indicados no vale) ate o 30 de setembro de 2015 para a primeira convocatoria e ata o 15 de novembro de 2015 para a segunda. A admisión por parte dos establecementos dos vales presentados implica a aceptación das condicións das presentes bases.2. No caso de cursar estudos de formación profesional, educación de adultos/s, universidade ou ensinanzas superiores de música e artes escénicas e artes plásticas e deseño, e educación especial concederase a axuda mediante transferencia bancaria previa xustificación de estar matriculado nalgún destes niveis educativos.1. Co obxecto de axilizar a tramitación, antes da presentación das facturas, os establecementos en que se vendan os libros de texto e o material escolar que non o fixesen con anterioridade deberán rexistrar os seus datos, enviando o anexo III debidamente cuberto en todas as súas epígrafes, ao enderezo que figura no seu pé. Para a acreditación dos datos de identidade os titulares dos establecementos poderán prestar o seu consentimento para a comprobación por medio de acceso telemático ao Sistema de Verificación de Datos de Identidade do Ministerio de Facenda e Administracións Públicas, e para tal fin marcar o recadro correspondente do anexo III ou, en caso contrario, terán que presentar copia do correspondente documento.2. Os establecementos dirixirán as facturas ao Concello de Mugardos. Estas deberán estar emitidas ao CIF do Concello: P1505200D.3. En cada factura deberán figurar, polo menos, os seguintes datos: • O CIF, NIF ou NIE do establecemento. • Nome do titular do establecemento (empresa / apelidos e nome). • Os datos do establecemento (denominación comercial, enderezo completo, concello e provincia). • A data da factura. • O número de factura. • O importe total dos vales facturados. • O tipo ou tipos impositivos aplicables ás operacións (base impoñible e IVE do total da factura desagregado). 4. Os vales deben ir grampados coa factura na mesma orde en que se relacionaron. Os vales deben ser orixinais e ter as sinaturas do alcalde, do responsable do establecemento e da persoa solicitante. Non se aceptan vales fotocopiados nin os que carezan dalgunha das sinaturas indicadas. O importe da factura debe coincidir coa suma dos importes dos vales que leve grampados (debe terse en conta que nalgún caso o importe gastado pode ser inferior ao total do vale). A factura deberá ir desglosada e os productos mercados ben especificados en canto ao concepto, de forma que se poda comprobar inequívocamente que a axuda foi destinada ao concepto polo que foi concedida. Para os efectos da tramitación, cada factura cos seus correspondentes vales configura unha unidade, de tal xeito que esta non se tramitará cando exista algún problema con calquera dos vales que se xuntan ata que se proceda á súa emenda.5. O persoal do concello revisará as facturas. Se na factura se observa algún defecto de forma ou se o importe desta non coincide co dos vales que a acompañan non se poderá procederá a tramitación do pagamento, e o concello requirirá o establecemento para que o emenda. En todo caso, se algunha factura de 2015 contivese erros que impedisen a súa validación e estes non fosen emendados antes do 13 de decembro, para a tramitación do pagamento ao establecemento deberá emitir unha nova factura con data de 2016.6. O prazo para a presentación das facturas no Concello de Mugardos, por parte dos establecementos, rexirase de acordo coa base 4 punto b), de xeito que haberá dous prazos: 1º. Para as solicitudes presentadas no primeiro prazo, os establecementos terán ata o 15 de outubro de 2015, para a presentación das facturas.2º. Para as solicitudes presentadas no segundo prazo, os establecementos terán ata o 25 de novembro de 2015, para a presentación das facturas. A concesión da axuda comporta as seguintes obrigas: a) Seguir as directrices que se marcan nas presentes bases e destinar o importe da axuda na súa integridade á adquisición dos libros e demais materiais curriculares, didáctico e complementario, propios do curso académico para o que se solicitou a axuda, segundo as recomendacións do centro educativo onde estea matriculado o alumnado. b) Cooperar co Concello de Mugardos en cantas actividades de inspección e verificación leven a cabo, para asegurar o correcto destino da axuda. c) As establecidas para os beneficiarios no artigo 11 da Lei 9/2007, do 13 de xuño, de subvencións de Galicia. As axudas concedidas en virtude das presentes bases serán compatibles con calquera outra axuda que poida percibir coa mesma finalidade doutras entidades públicas ou privadas, sempre que as axudas concorrentes non superen o custo dos libros e materiais subvencionados. Para estes efectos considérase como materiais curriculares, didáctico e complementario todo o necesario para realizar as actividades que se desenvolven ou promoven no centro docente. A comisión avaliadora das solicitudes e documentación estará formada por: Presidente/a: O/A concelleiro/a de Asuntos Sociais. Secretario/a: O da corporación ou persoal en quen delegue (con voz e sen voto). Vogais: Dúas técnicas de servizos sociais comunitarios, e a interventora municipal ou persoal en quen delegue. A documentación xustificativa presentarase no mesmo momento da solicitude. - Xustificantes esixidos para as axudas de ensino: Certificado da matrícula expedido polo centro educativo. - Xustificantes esixidos para as axudas de transporte: Certificado de matrícula do centro educativo e informe da policía local determinando a distancia en km. As persoas beneficiarias encóntranse suxeitas ao réxime de infraccións e sancións que en materia de subvencións establece o título IV da Lei 9/2007, do 13 de xuño, de subvencións de Galicia. Concederanse as presentes axudas ata o límite orzamentario previsto na aplicación orzamentaria destinada para tal fin no Orzamento Xeral do Concello de Mugardos para o ano 2015. De verse superada esta contía na valoración das solicitudes, priorizarase a concesión de axudas ás unidades familiares que obteñan menores rendas. Anexo I: Modelo de solicitude de de axudas para o ensino e o transporte para o curso 2015/2016 do Concello de Mugardos. Anexo II: Declaracións responsables Anexo III: Declaración responsable sobre percepción de axudas Anexo IV: Aceptación da participación como entidade colaboradora na xestión das axudas Mugardos, 18 de maio de 2015 O alcalde Xosé Fernández Barcia